Veselības pārbaudes personām, kuras pretendē uz speciālo atļauju pieejai valsts noslēpumam, slimnīcā “Ģintermuiža” tiek veiktas saskaņā ar Ministru kabineta 28.08.2020. noteikumiem Nr.471.

1. pretendents saņem veselības pārbaudes karti valsts drošības iestādē;

2. mēneša laikā no Noteikumu 3. punktā minētās kartes saņemšanas dienas ierodas uz veselības pārbaudi;

3. pretendents laikus vienojas ar ārstniecības iestādi par veselības pārbaudi, to datumu un laiku pa tālruni 63026990 vai elektroniski *slimnica@gintermuiza.lv*;

4. slimnīcas vadītājs pēc pieteikuma saņemšanas izveido komisiju trīs slimnīcas ārstu sastāvā;

5. pretendents ne vēlāk kā divas nedēļas pirms veselības pārbaudes dienas rakstiski informē attiecīgo valsts drošības iestādi par ārstniecības iestādi, kurā tiks veikta veselības pārbaude, un par veselības pārbaudes datumu;

6. pretendents ierodoties uz veselības pārbaudi, iesniedz komisijai veselības pārbaudes karti, kā arī šādus pēdējā mēneša laikā izsniegtus dokumentus:

-ģimenes (vispārējās prakses) ārsta izsniegts izraksts no pretendenta ambulatorā pacienta medicīniskās kartes (veidlapa Nr. 027/u);

-klīniskā un veselības psihologa izsniegts atzinums par pretendenta psiholoģiskās izpētes (novērtēšanas) rezultātiem.

 Veselības pārbaude notiek ambulatori. Komisija, ja nepieciešams, aicina pretendentu uz veselības pārbaudi ierasties atkārtoti, savstarpēji vienojoties par pārbaudes laiku.